|  |
| --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA** **O NACRTU  ODLUKE O IZMJENAMA I DOPUNAMA ODLUKE O KOMUNALNOJ NAKNADI**KLASA: 011-02/21-01/01 , URBROJ: 238-22-3-21-1 |
| RAZLOZI DONOŠENJA AKTA | Općinsko vijeće Općine Pokupsko je 31. siječnja 2019. godine donijelo Odluku o komunalnoj naknadi, Klasa: 363-03/19-01/05, Urbroj: 238-22-1-19-1 (Službeni Glasnik Zagrebačke županije, br. 6/19). Općinu Pokupsko je dana 29. prosinca 2020. godine pogodio potres. Kako se radi o prirodnoj katastrofi čije su negativne posljedice velike i ne mogu se riješiti bez pomoći, nameće se obaveza i odgovornost Općine Pokupsko da se u slučaju ove elementarne nepogode intervenira barem u obimu u kojem se osigurava da se stanovništvo zaštiti od svih nepotrebnih dodatnih troškova u ovom teškom razdoblju koje slijedi. Stoga se nameće kao jedna od mjera i donošenje ove Odluke kako bi se stanovnicima Općine Pokupsko čije nekretnine nisu upotrebljive te ih je potrebno obnoviti umanjila ili ukinula obveza plaćanja komunalne naknade dok traje sanacija nekretnina.Obzirom da su također veći dio 2020. godine na snazi mjere Nacionalnog stožera civilne zaštite RH, a iste ostaju i dalje na snazi, potrebno je omogućiti i poslovnim subjektima koji su zatvoreni Odlukom Nacionalnog stožera civilne zaštite oslobođenje plaćanja komunalne naknade obzirom da je njihovo poslovanje zaustavljeno te ne ostvaruje prihode.Akt se donosi na temelju članka 95. stavka 1. Zakona o komunalnom gospodarstvu („Narodne novine“, broj 68/18). Ovom se Odlukom dodaju 2 članka u Odluku o komunalnoj naknadi („Glasnik Zagrebačke županije“, broj 6/19) kojima se dodaju kategorije korisnika, odnosno obveznika plaćanja komunalne naknade koji mogu biti oslobođeni plaćanja iste.Oslobađaju se plaćanja komunalne naknade svi poslovni subjekti koji su zatvoreni Odlukom Nacionalnog stožera civilne zaštite za cjelokupno vrijeme trajanja zabrane te se također oslobađaju plaćanja komunalne naknade svi obveznici komunalne naknade na području Općine Pokupsko pogođeni prirodnom nepogodom potresa za vrijeme sanacije komunalne infrastrukture od posljedica iste. |
| CILJEVI PROVOĐENJA SAVJETOVANJA | Cilj provođenja savjetovanja je upoznavanje javnosti s nacrtom akta, te prikupljanje mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Rok za podnošenje mišljenja, primjedbi i prijedloga je od 20.01.2021. do 18.02.2021. godine. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Mišljenja, primjedbe i prijedlozi mogu se dostaviti poštom na adresu: Općina Pokupsko, Pokupsko 25a, 10414 Pokupsko ili na e-mail adresu: procelnik@pokupsko.hr ili popovcic@gmail.com  |
| Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15) izrađivač nacrta akta, nakon provedenog postupka savjetovanja sastavlja izvješće u kojem su sadržane prihvaćene ili neprihvaćene primjedbe i prijedlozi iz savjetovanja te ga objavljuje na službenoj stranici.  |